Oropesa del Mar

Oropesa del Mar (echivalentul în limba valenciană: Orpesa) este un municipiu din Comunitatea Valenciană, Spania. Este situat pe coasta Provinciei Castellón, în regiunea Plana alta. Are 10,958 de locuitori (conform INE 2023). Toponimie Numele de Oropesa provine de la numele unui sat denumit La Calzada de Oropesa. Acesta este situat în Señorío de Oropesa, în regiunea Campo del Arañuelo. Este un drum antic, hispano-roman, care traversa teritoriul. Geografie Situat în regiunea Plana alta, se află la 23 de kilometri de capitala provinciei. Municipiul este străbătut de Autostrada AP-7, de drumul național N-340⁠(d) și de un drum local care face legătura cu Cabanes. Relieful municipiului este definit de Munții Oropesei la Vest și Sud-Vest și prin brusca coborâre la câmpie litorală, unde se află numeroase plaje și mici golfuri naturale. Există câteva elevații în câmpia litorală, precum El Bobalar (151m) și Tossal Gros (108m). Altitudinile variază între 422m (El Puntal), în Munții Oropesei, și nivelul mării. Centrul istoric se află la 35m deasupra nivelului mării. Istorie Istoria orașului Oropesa del Mar, cu poziția sa strategică, a atras atenția multor culturi. Există urme din Paleolitic și din Epoca Iberica. De asemenea, există dovezi și despre primii locuitori ai Oropesei del Mar, care se așezaseră în «Serra del Senyor o Serra d'Orpesa» în Paleoliticul timpuriu. De exemplu, în Cau d'en Borràs găsim un sit arheologic care atestă prezența umană în zonă încă din Preistorie. Ulterior, s-au găsit vestigii istorice care indică faptul că acești locuitori, în timp, ocupaseră mai multe părți ale municipiului, precum: zona Coniller, Pou del Provenir sau Catalanetele, unde se găsesc materii umane din diferite perioade. Există dovezi ale unor așezări din Epoca Bronzului, ca și El Tossal Redó, care a fost o fortificație de coastă situată în Munții Oropesa, ca și Orpesa la Vella, care se află la Sud de ceea ce astăzi se cunoaște ca și playa de la Concha⁠(d), pe un promontoriu pietros deasupra nivelului mării. Această așezare avea un perimetru fortificat, ceea ce denotă faptul că orașul a fost unul important în acea perioadă. În municipiu s-au găsit obiecte de ceramică și amforă din Epoca Iberică în situri din zonă care atestă marea ocupație a acestora. De asemenea, s-au descoperit mai mult de 171 de drahme grecești din Ampurias⁠(d), care se foloseau pentru finanțarea trupelor romane care astăzi sunt cunoscute sub numele de Cala Retor. În zona de Las Playetas s-au găsit obiecte de amforă și ceramică romană. În mod clar, după Al Doilea Război Punic, municipiul a trecut sub controlul romanilor. Există dovezi sigure că Oropesa a fost o așezare arabă după perioada vizigoților. Abu Abd Allah Muhámmad Aldrisi a fost un cartograf, geograf și călător care a scris despre acest loc. La finalul secolului XI, a fost cucerită de către Rodrigo Díaz de Vivar, ca mai apoi, peste câțiva ani, să fie recucerită de către arabi. Înainte de cucerire, în 1169, Ordinul Templierilor a fost acordat de către Alfonso al II-lea de Aragon . În 1233, Iacob I al Aragonului a cucerit castelul său, care înconjoară partea de sus a orașului. După cucerire, Ordinul Ospitalierilor a luat în posesie castelul, care a fost atribuit comentatorului Fra Ramón de Ciri. În 1259, trece în posesia lui Fernando Pérez de Pina, menținându-se în mâinile acestei familii până la finalul secolului. Mai târziu, în 1296, trece în posesia lui Berenguer Dalmau și este moștenită de către fiul său, Guillem. În 1330 se afla în posesia lui Guillem Jàver și în 1350 a seniorului Pere de Tous, aparținând familiei acestuia până la finalul secolului XV. În 1497 a fost cumpărată de către Joan de Cervelló și moștenită de fiii acestuia. Mai târziu, în anul 1589, i s-a acordat o cartă de populație pentru a îmbunătăți situația vecinilor, iar apoi alta în 1609. Mai mult, în 1654, Filip al IV-lea al Spaniei îi oferă titlul de conte lui Gerard de Cervelló, acreditare a Măreției Spaniei obținută în 1727. Iar, într-un final, pentru nuntă, a trecut in posesia conților Fernán-Núñez. Fiind o așezare creștină, a fost locul frecventelor atacuri ale piraților berberi; din acest motiv a fost construit Torre del Rey (Turnul Regelui) în secolul al XVI-lea, pentru a supraveghea coasta. În acest loc, în timpul Revoltei Frățiilor (Germanilor), armata lui Estellés a fost învinsă de Ducele de Segorbe. În octombrie 1811, orașul a opus o rezistență puternică în fața armatei franceze condusă de Mareșalul Suchet, iar Castelul Oropesa a fost distrus. Demografie Oropesa del Mar are o populație de 12,640 de locuitori (INE 2025). În secolele XIX și XX, populația municipiului a cunoscut o creștere continuă: 856 de locuitori în 1900 și 2671 în 1994. Dezvoltarea sectorului turistic a oferit o mare creștere demografică în ultimii ani, mai ales datorită construirii complexului Marina d'Or⁠(d). De asemenea, a crescut și rata imigrării în Spania. În anul 2010, Oropesa del Mar avea 10,787 locuitori (cu toate că în 2008 a atins maximul de 11,245 de locuitori). Cultură Patrimoniu De Interes Cultural Orpesa La Vella. Așezare iberică, veche de mai bine de două mii de ani. A fost formată dintr-o populație mică care trăia, în principal, din pescuit. Se situează între golfurile Orpesei la Vella și Retorului, nu departe de portul de agrement al Oropesei⁠(d). În zilele noastre, este o proprietate privată și se poate vedea doar de după gardurile care îl înconjoară. Castelul și Zidurile Oropesei, care sunt situate în partea superioară istorică a municipiului. Erau folosite în Evul Mediu (în secolele XIII-XIV) pentru apărare. Este un castel cu o arhitectura medievală. Printre infrastructurile medievale se găsesc, de asemenea, Torre Colomera și Torre de la Cordà. Torre del Rey aparține Renașterii. De interes religios Biserica Fecioarei Răbdării. În interior, se păstrează exemple de plăci ceramice decorate din secolul al XVIII-lea și o imagine Patroanei din secolul al XVI-lea. Monumente Castelul Oropesa. Un castel de origine musulmană. Este situat în partea de superioară a Centrului Vechi și domina orașul. Turnul Regelui. A fost construit în secolul al XVI-lea, pentru apărarea împotriva atacurilor piraților. Centrul Vechi. Are un aspect medieval, cu străzi înguste și abrupte, zone tipice și ziduri. Orașul Antichităților. Plaza de Toros. Construită în anii 1980 și renovată de mai multe ori, unde și astăzi au loc festivități populare. Locuri turistice Zonele urbanizate Playetas Bellver și Torre Bellver. Peisaje cu stânci și golfuri înconjurate de pini și vegetație tipică mediteraneană. Plaja La Renegà. Are gollfuri formate din stânci, dar putem găsi și vegeație, unde predomină pinii. Pe această porțiune de coastă vin puțini excursioniști, deoarece este o zonă sălbatică și foarte puțin aglomerată. Portul municipiului Oropesa del Mar. Port de agrement care are o suprafață de 62,281m2. Golful Retor. Mic golf ce are 70 m lungime și 45 lățime. Golful Oropesei la Vella. Este o extindere sudică a plajei de la Concha, separată de o margine stâncoasă. Plaja de la Concha. Steagul albastru⁠(d). Se află la Sud de plajele Les Amplaries și Morro de Gos. Plajele Les Amplaries și Morro de Gos. Cu nisipuri albe. Steagul albastru al Uniunii Europene. Festivități Sfântul Antonie cel Mare. Cunoscut în localitate drept «Sant Antoni del Porquet». Se sărbătorește sâmbata care urmează după ziua Sfântului Antonie cel Mare, sau în aceeași zi dacă aceasta pică sâmbăta. Se face un foc unde se folosesc cărbuni încinși, se prăjește doar carne pentru cină. Noaptea se binecuvântează animalele și o parada a stăpânilor de animale, împreună cu acestea, iar cei învecinați și costumați care iau tradiționalele costume de «prim» și «coqueta» (concurând pentru premii). Noaptea se încheie cu verbină. În dimineața următoarei zile, se remarcă întrecerile de cai pe plaja Morro de Gos, iar după-amiaza au loc jocuri pentru cei mici. <i id="mwAV0">Focul de tabără</i> de San Juan. Se sărbătorește în noaptea de 23 spre 24 iunie. Principalele sale atracții sunt un „Correfoc” (unde un grup de oameni, deghizați sau nu în demoni, aleargă, dansează și sar printre artificii), distribuirea de „coca”, mistela (un tip de lichior) și arderea focului de tabără pe malul mării, urmată de o petrecere. În plus, de mai bine de 10 ani se sărbătorește un foc de tabără artistic în weekendul cel mai apropiat de ziua Sfântului San Juan (aceste festivități paralele includ tradiționala „plantà”, monumentul în care se stinge focul) și arderea acestuia, care este însoțită de un foc de artificii. Alte activități specifice sunt dansurile populare. Festivitățile de Sfântul Iacob cel Mare. În onoarea patronului municipiului. Se sărbătorește pe o perioadă de cinci zile, dar cea mai importantă este ziua de 25 iulie. În mod normal au loc spectacole cu taurii, spectacole de articii și dansuri populare. Festivități în cinstea Fecioarei Răbdării. Nu are o dată fixă, dar încep în sâmbăta de dinaintea primei duminici de octombrie și se sfârșesc în a doua duminică a aceleiași luni. Au loc procesiuni, ofrande de flori aduse Fecioarei, spectacole cu taurii, artificii, concursuri specifice comunității valenciene, unde caii cară căruțe pline cu saci de nisip, dansuri populare și concerte. Gastronomie Gastronomia Oropesei constă în produse marine și delicatese din grădină. Câteva mâncăruri tradiționale sunt: orezul, toate varietățile sale, precum paella, orez negru, arroz caldoso⁠(d), care este o supă de orez, arroz al horno⁠(d), preparat din orez cu carne și legume la cuptor, și fideuá⁠(d), care este un preparat cu tăiței și fructe de mare, la caragolada (melci) și oropesina, care este un dulce specific cu migdale. Organizarea teritorială Fac parte din municipiul Oropesei del Mar și următoarele localități: El Balcó La Playa Les Amplaries Las Playetas Marina d'Or⁠(d) Camino Latall La Colomera⁠(d) Referințe Linkuri externe Ayuntamiento de Oropesa del Mar Informații turistice pentru Oropesa del Mar Oropesa del Mar în Registrul Entităților Locale al Guvernului Valencia Federația Valenciană a Municipiilor și Provinciilor - Ghid turistic. Informațiile au fost extrase din această sursă cu acordul acestora. ]